კალორიული საკვები და ჭარბი წონა
საკვები, რომელიც ყველაზე მეტად იწვევს წონაში მატებას, ძირითადად სახამებლის შემცველი პროდუქტია
თუ კარტოფილს ყოველ დღე მიირთმევთ, წლის განმავლობაში საშუალოდ, დაახლოებით 300 გრამს მხოლოდ ამის გამო მოიმატებთ ზრდასრული ადამიანი წლის განმავლობაში საშუალეოდ ერთ კილოგრამს იმატებს. წონაში მატება დიდ წილად იმაზე დამოკიდებული თუ როგორ ვიკვებებით. დარიუშ მოზაფარიანი ჰარვარდის სამედიცინო სკოლის მკვლევარია. მისი თქმით, საკვები, რომელიც ყველაზე მეტად იწვევს წონაში მატებას - სახამებლის შემცველი პროდუქტია. ეს განსაკუთრებით კარტოფილს ეხება, იქნება ეს შემწვარი თუ მოხარშული. თუ კარტოფილს ყოველ დღე მიირთმევთ, წლის განმავლობაში საშუალოდ, დაახლოებით 300 გრამს მხოლოდ ამის გამო მოიმატებთ. მკვლევარების რჩევით, მთავარია ყურადრება მიაქციოთ იმას, თუ რას სახის საჭმელს მიირთმევთ და არა იმას, თუ რამდენს. კალორიების დათვლის ნაცვლად, ისინი საკვების სახეობაზე კონცენტრირებას ამჯობინებენ. ასევე გასათვალისწინებელია დამტკბარი სასმელების, მიღებაც, მათ შორის 100 პროცენტიანი წვენისაც. ლაურა ჯეფერსი კლივლენდის კლინიკაში დიეტოლოგია. მას სასმელების კვლევაში მონაწილეობა არ მიუღია, თუმცა აცხადებს, რომ კვლევის შედეგები ადასტურებს იმას, რაზეც დიეტოლოგები უკვე რამდენიმე წელია თანხმდებიან. მაღალ კალორიული საჭმლის მეტი რაოდენობით მიღება შედარებით ნაკლები წონის მატებას იწვევს. მაგალითად თხილეული, გადაუმუშავებელი მარცველული, იოგურტი- იგივე მაწონი, ხილი და ბოსტნეული დროთა განმავლობაში შედარებით ნაკლები წონის მატების მიზეზი ხდება. კვლევის შედეგად ასევე ცხადი გახდა, რომ ცხოვრების აქტიური სტილი, ვარჯიში და ძილის განრიგი, ასევე მნიშვნელოვან როლს თამაშობს ადამიანის წონაზე. კვლევამ ასევე დაადგინა, რომ დიდი ხნით უმოძრაოდ ტელევიზორის წინ ჯდომა და ქრონიკულად ძილის უკმარისობა, დროთა განმავლობაში წონის მომატების მიზეზი ხდება. მკვლევარების გასაკვირად ის ადამიანები, რომლებიც ყოველდღიურად ერთ ულუფა მაწონს ან ერთ ჭიქა იოგურტს მიირთმევდნენ, გაცილებით ჯანსაღი წონა ჰქონდათ, ვიდრე იმათ ვინც მაწონს არ ჭამდა.